Game of Thrones terug! Soort van... | Netwerk24
Game of Thrones terug! Soort van...
30 Oktober 2019 12:25
Game of Thrones-aanhangers het skaars ná die laaste seisoen van dié gewilde reeks herstel, maar nou maak aanhangers gereed vir 'n nuwe seisoen.
Nee, niemand steek die draak nie.
HBO, die kanaal waar Game of Thrones uitgesaai is, het nóg tien episodes van dié reeks aangevra en dié nuus Dinsdag aangekondig.
Dié tien episodes sal deel wees van 'n uitvloeisel genaamd House of Dragon wat 300 jaar voor die aanvanklike gebeure van Game of Thrones sal afspeel.
Die reeks sal op die skrywer George R.R. Martin se Fire & Blood-boek gebaseer word en die storie van House Targaryen vertel.
HBO het nog nie gesê wanneer die nuwe reeks beskikbaar sal wees nie.
Game of Thrones-aanhangers was baie ontsteld in Mei nadat die reeks ná agt seisoene tot 'n einde gekom het. Baie aanhangers het nié van die laaste seisoen gehou nie. – Reuters